Vinnsla skýrslu um niðurfærslu verðtryggðra fasteignalána – hina svokölluðu Leiðréttingu – lauk um miðjan október 2016 , áður en síðustu Alþingiskosningar fóru fram . Í janúar 2017 var fyrstu efnisgrein skýrslunnar bætt við hana og hún í kjölfarið birt á vef fjármála - og efnahagsráðuneytisins þann 18. janúar , þremur mánuðum eftir að vinnslu hennar lauk . Þetta kemur fram í svari fjármála - og efnahagsráðuneytisins við fyrirspurn Kjarnans um vinnslu skýrslunnar . Vinna við skýrsluna hófst fljótlega eftir að beiðni um gerð hennar barst fjármála - og efnahagsráðuneytinu í október 2015 , fyrir rúmum 15 mánuðum síðan . Fyrstu drög að henni voru send til yfirlestrar um miðjan janúar 2016 , fyrir ári síðan . Í byrjun júní 2016 var síðan óskað eftir viðbótargögnum frá ríkisskattstjóra og ný drög að skýrslunni tilbúin í sama mánuði . Vinnslu hennar lauk svo um miðjan október 2016 . Kjarninn hafði ítrekað spurst fyrir um afdrif skýrslunnar . Í byrjun desember fengust þau svör að afgreiðsla hennar biði nýrrar ríkisstjórnar . Þá var um hálf ár síðan að drög að skýrslunni voru tilbúin og rúmur einn og hálfur mánuður frá því að vinnslu við hana lauk . Í kjölfar þess að skýrslan var birt þá spurðist Kjarninn fyrir um hvenær henni hefði verið skilað . Í upprunalega svari fjármála - og efnahagsráðuneytisins sagði að „ endanleg gerð skýrslunnar lá fyrir þegar henni var skilað “ þann 18. janúar síðastliðinn . Þegar spurt hvað fælist í endanlegum frágangi og hvenær búið hefði verið að vinna upplýsingarnar sem skýrslan byggir á kom í ljós að vinnslu hennar hafi lokið í október . Þetta er önnur skýrslan sem búið var að vinna í fjármála - og efnahagsráðuneytinu fyrir síðustu kosningar , en var ekki birt opinberlega fyrr en í janúar 2017 . Hin var skýrsla um aflandseignir Íslendinga og áætlaðan kostnað íslensks samfélags vegna þeirra . Starfshópur skilaði þeirri skýrslu 13. september 2016 . Hún var síðar kynnt sérstaklega fyrir Bjarna Benediktssyni , þáverandi fjármála - og efnahagsráðherra , 5. október . Skýrslan var hins vegar ekki birt fyrr en 6. janúar . Önnur skýrslan um Leiðréttinguna Leiðréttingaskýrslan sem birt var 18. janúar er önnur skýrslan sem ráðuneytið hefur unnið um Leiðréttinguna , niðurfærslu á verðtryggðum fasteignalánum um 72,2 milljarða króna . Þegar aðgerðin var kynnt haustið 2014 , voru birtar takmarkaðar upplýsingar um hvernig peningarnir skiptust á milli tekju - , aldurs - , og eignahópa . Allar upplýsingar voru settar fram með hlutfallsbilum . Auglýsing Þann 11. nóvember 2014 lagði Katrín Jakobsdóttir , formaður Vinstri grænna , fram fyrirspurn á Alþingi í 15 liðum um Leiðréttinguna . Tæpum mánuði síðar barst svar frá Bjarna Benediktssyni . Í svarinu var engum spurninga Katrínar svarað efnislega en svörum lofað á vorþingi 2015 með með framlagningu sérstakrar skýrslu ráðherra um aðgerðina . Skýrslan varpaði skýrara ljósi á því hvernig Leiðréttingin skiptist á milli þeirra sem hana fengu , en svaraði ekki öllum þeim spurningum sem fram höfðu verið lagðar . Kjarninn þurfti að óska sérstaklega eftir tölum sem lágu á bak við skýringarmyndir sem birtar voru í skýrslunni til að fá geta áttað sig hvernig upphæðin skiptist á milli fólks eftir aldri , búsetu og tekjum . Engar upplýsingar voru um eignastöðu þeirra sem fengu leiðréttingu í skýrslunni . Að einhverju leyti voru upplýsingarnar sem komu fram í skýrslunni endurbirting á þeim upplýsingum sem birtar voru í Hörpu í nóvember 2014 . Ítrekað spurst fyrir um skýrsluna Það sem vantaði sérstaklega var samhengi við alla aðra framteljendur . Þ.e. hvernig Leiðréttingin dreifðist þegar allir Íslendingar eru skoðaðir saman , ekki bara þeir sem voru þiggjendur hennar . Þá vantaði líka að sjá hvernig hún skiptist á milli allra eftir hreinum eignum . Beiðni um nýja skýrslu sem skýrði þetta var lögð fram á Alþingi í júní 2015 , fyrir 19 mánuðum . Hún var samþykkt í október sama ár , fyrir tæpum 15 mánuðum síðan . Þingmennirnir sem stóðu að skýrslubeiðninni kölluðu eftir skýringum á drættinum rúmum tveimur vikum fyrir kosningarnar í október í fyrra . Þá sagðist forseti Alþingis ætla að kanna málið . Síðan hefur ekkert gerst . Kjarninn spurðist fyrir um afdrif skýrslunnar í byrjun desember og þá fengust þau svör hjá fjármála - og efnahagsráðuneytinu að afgreiðsla hennar biði næstu ríkisstjórnar . Aftur var spurst fyrir um hana þegar nýr ráðherra tók við í fjármála - og efnahagsráðuneytinu . Sú fyrirspurn var send 12. janúar og ítrekuð 16. janúar . Þann 18. janúar var skýrslan síðan birt á vef ráðuneytisins . Þá höfðu lokadrög hennar legið fyrir frá því í júní og vinnslu við hana verið lokið í þrjá mánuði . Tekjuháir og eignamiklir fengu langmest í sinn hlut Í skýrslunni um Leiðréttinguna kemur fram að 20 prósent Íslendinga sem áttu mestar hreinar eignir fengu samtals 22,7 milljarða króna í leiðréttingu , eða tæplega þriðjung hennar . Sá helmingur þjóðarinnar sem á minnstu hreinu eignirnar fékk 28,01 prósent leiðréttingarinnar , eða 20,2 milljarða króna . Sá helmingur sem á mestar eignir fékk 71,99 prósent hennar , eða 52 milljarða króna . Leiðréttingin var kosningaloforð Framsóknarflokksins sem Sjálfstæðisflokkurinn tók þátt í að framkvæma . Mynd : Birgir Þór Harðarson Þau tíu prósent landsmanna sem þénuðu mest á árinu 2014 fengu tæplega 30 prósent af þeim 72,2 milljörðum króna sem ráðstafað var inn á fasteignaveðlán hluta landsmanna í gegnum Leiðréttinguna . Til samanburðar fékk tekjulægri helmingur þjóðarinnar 14 prósent upphæðarinnar í sinn hlut , eða rúmlega tíu milljarða króna . Það þýðir að 86 prósent hennar fór til þess helmings þjóðarinnar sem hafði hærri tekjur . Kjarninn skrifaði tvær ítarlegar fréttaskýringar um skýrsluna í síðustu viku . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .